Berlingske Tidende, 1835-12-08
Paris, den 28de November. – J et Brev fra Genua, af 17de November, meddeles Oplysninger over den, saa meget omtalte Opstand paa Sardinien, ifølge hvilke deslige Rygter kun ere blevne udspredte, for derved at maskere andre Planer fra TurinerRegjeringens Side. Uden Tvivl - hedder det i dette Brev – har man i Frankerig gjort meget Væsen af den foregivne Opstand paa Øen Sardinien. Men troe blot Jntet af alle Rygter i denne Anledning, de ere udtænkte og udspredte i det Øjemed, at man, uden at vække Mistanke, kan sende Vaaben og Tropper til Sardinien, hvilke man agter at benytte paa et Tog til den pyrenæiske Halv. Forbjerget Spartuento, i Nærheden af Cagliari, synes bestemt til Forsamlingspunkt for Deeltagerne i hiint Project. Neapolitanske Fartøier ville snart indtreffe der med Penge og Vaaben. Man venter ogsaa rusiske Skibe med Landingstropper. Det synes at gaae ud paa en Landgang i en eller anden spansk Provinds, med hvilken Forhold ere blevne knyttede. Nogle nævne Catalonien, Andre Valencia som det udseete Punkt. Noget Nøiere kan man her paa Stedet ikke komme til Kundskab om, da alle Samtaler om denne Gjenstand ere strengeligen forbudte; Politiet vaager med utrolig Strenghed over dette Forbud, og dets Agenter trænge sig ind overalt. Man maa derfor nøjes med Formodninger, og disse bestaae i følgende: Man troer at Conferentserne i Tepliz ligge til Grund for hele nærværende Udrustning, da man nemlig ikke kan overtale sig til at troe, at disse Conferentser slet intet Resultat skulde have givet. Det er blevet besluttet – fortæller man – at gjøre de mindre Magter til Fuldbyrdere af de fattede Beslutninger, og navnlig Neapel i pecuniair og Sardinien i anden materiel Henseende. For at være Kongen af Reapel behielpelig i at skaffe de nødvendige Pengemidler tilveje, er en Subscription aabnet af de italienske Fyrster, til hvilken de bidrage af deres Privat-Casser. Storhertugen af Toscana giver 5,000,000 Seudi, Hertugen af Modena 3,000,000, Paven og Cardinalerne 1,000,000. Ogsaa de ikke italienske Potentater bidrage betydeligt. Neapel, Sardinien og Rusland erlægge deres Bidrag i Vaaben, Mandskab og Skibe, og Kongen af Sardinien anlægger desuden en Deel af de andre Fyrsters Contributioner i saadant Materiale. Og da den besluttede Expedition nu udrustes til Fordeel for Tronerne og Altarerne, have Prindsesserne heller ikke villet staae tilbage, men offret deres Kostbarheder til samme Øjemeed. Deraf forklarer man, hvorfor der nylig blev falbudet en saa overordentlig Mængde Diamanter i Jtalien. Feilagtigt troede man hidindtil at de hidrørte fra Spanien og vare under Klosterstormeene der blevne reddede og bragte i Sikkerhed herhid. Prindsessen af Beira har alene bidraget for een Million i Diamanter. Her i Genua ster man mange fremmede Ansigter. Man anseer dem for Officerer fra de forskjellige Lande, der skulle deeltage i denne Expedition. Hver Magt skal have afsendt en Special-Befuldmægtiget, der umiddelbart efter den iværksatte Landgang i Spanien skal bekjendtgjøre sin officielle Characteer." – Derimod melder et andet Brev fra Nizza, af 22de November, at alle de i Genua omløbende Rygter og en forestaaende Expedition til Spanien vare falske, og selv i Genua troer man ikke længer paa en russisk Flaades Ankomst til Sardinien. - Paa den anden Side melder Messager, at et sardinskt Fartøi er løbet ind til Majorca, og har tilkjendegivet sig som Overbringer af Meddelelser fra de, mod TurinerHoffet oprørske Sarder. – Den piemontesiske Avis melder, at Kong Carl Albert har den 20de November indskibet sig paa Dampskibet Gulvare i Genua, for at lade sin Flotille manøvrere.